નવી દિલ્હી: હવે ભારતમાં વિદેશી રોકાણકારો માટે અનુકૂળ માહોલ સર્જાયો છે. વિદેશી રોકાણની દરખાસ્ત હવે લાંબા સમય સુધી સરકારી તુમારશાહીમાં અટવાશે નહીં. એફઆઇપીબી સમાપ્ત થયા બાદ એક વ્યવસ્થા ઊભી કરવા માટે નાણાં મંત્રાલયે કેબિનેટ મુસદ્દા નોંધ તૈયાર કરી છે. આ નોંધમાં એવો પ્રસ્તાવ મૂકવામાં આવ્યો છે કે એફડીઆઇ માટે આવેલી દરખાસ્ત પર મહત્તમ ચાર અઠવાડિયાંમાં નિર્ણય લેવો ફરજિયાત રહેશે. જો સિક્યોરિટી ક્લિયરન્સની જરૂર હોય તો આ માટે વધુ બે અઠવાડિયાંનો સમય મળશે.